BODOLAND रादाब ,बाक्सा 11 नबेम्बर 2021: रेद हर्नस दिभिसन रंगिया भारतीय आर्मि रौनिया हानजाया “अपारेसन सदभवना” स्किमनिफ्राय पाटकिजुलि गोजौ फरायसालियाव फरायनाय सा 30 फरायसाफोरनो साइकेल राननानै होदों । पाटकिजुलि गोजौ फरायसालियाव फरायनाय जाइ फरायसाफोरा गोरिब आरो फरायसालिनिफ्राय नसिम फैनायाव गोजान जायो बैबादि फरायसा फरायसुलि बिथांमोननो साइकेल राननानै होदों । दिनैनि साइकेल राननाय हाबाफारियाव रेद हर्नस दिभिसन भारतीय आर्मिनि मेजर अनकित सिंह बानि बिथांआ बाहागो लानानै राननानै होयो , लोगोसे साहागो लाबावदों दारांगामेला आउट पस्टनि सामलाइगिरि गपाल दले, पाटकिजुलि फरायसालि सामलाइ आफादनि लेङाइ आफादगिरि दक्षिन हेम्ब्रम, गाहाइ फोरोंगिरि मिचेल बसुमतारी, लोगोसे आइदा फोरोंगिरि बिथांमोनाबो बाहागो लायो । लोगोसे दिनैनि साइकेल राननाय हाबाफारियाव गासै सा 30 फरायसा फरायसुलिफोरनो गंफा गंफा साइकेल खौ राननानै होयो ।